มีอะไรกับแฟนโดยหลั่งนอก เดือนเมษา ปจด.มาวันที่ 23 แต่เดือนนี้ยังไม่มา ปจด.ขาดมา 8 วันแล้วค่ะ ช่วงที่ปจด.ขาด วันที่ 5-6 ได้ ลองตรวจครรภ์แบบจุ่ม ผลก็ออกมาเป็นลบ และช่วง 2-3 วันที่ผ่านมา มีอาการระคายเคืองบริเวณอวัยวะเพศ และมีตกขาวเป็นคราบนมบูดคาอยู่ที่ช่องคลอด ไม่มีกลิ่น มีสีขาว เป็นก้อน ไปอ่านเจอในเว็บนึง เค้าบอกว่า ติดเชื้อราในช่องคลอด อยากถามว่า การเกิดเชื้อราในช่องคลอด ส่งผลกระทบถึง ประจำเดือนรึเปล่าคะ อีกอย่างก็มีอาการ ปัสสาวะบ่อย แต่ไม่มีสีเข้ม หงุดหงิดง่าย เป็นอะไรนิดหน่อยก็ร้องไห้ นอนเยอะมาก แต่ไม่ค่อยกังวลเรื่องปจด.เท่าไหร่ค่ะ
สวัสดีค่ะการมีเพศสัมพันธ์โดยการทำการหลั่งนอกยังคงทำให้มีโอกาสตั้งครรภ์ได้ประมาณ 4-20% ไม่ควรใช้วิธีนี้ในการคุมกำเนิดตอนนี้หากประจำเดือนไม่มา มาล่าช้าเกิน 35 วันจากรอบก่อนไปแล้วนั้น ควรจะต้องยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ อาการอื่นๆดังกล่าวมา ไม่ใช่อาการที่จำเพาะเจาะจงต่อการตั้งครรภ์ การมีตกขาวเป็นคราบบูดดังกล่าวมา น่าจะได้เข้ากับเชื้อราที่ช่องคลอดมากที่สุด สาเหตุอื่นๆเช่นการติดเชื้อแบคทีเรียหรือเชื้อปรสิตหรือเป็นการระคายเคืองจากการสวนล้างหากประจำเดือนยังไม่มา แม้ตรวจครรภ์ให้ผลลบ ควรไปยืนยันผลที่รพและหาสาเหตุอื่นๆที่อาจทำให้ประจำเดือนไม่มาได้ต่อไป